

**Vodič za građane** **za 2024. godinu**

**Općina Bistra**

**Poštovani stanovnici Općine Bistra,**

Predstavljamo Vodič za građane za 2024. godinu u kojem je prikazano na koji način Općina Bistra prikuplja i investira sredstva.

Odlučili smo Vam približiti rad Općine Bistra vodeći se našom misijom u kojoj želimo kroz transparentno i učinkovito upravljanje sredstvima i provođenjem razvojnih projekata, osigurati građanima Općine Bistra bolje životne uvjete.

Brojnim komunalnim projektima želimo osigurati visoku kvalitetu života svih naših stanovnika.

U 2024. godini Općina Bistra planira velika ulaganja u komunalnu infrastrukturu. Nastavlja se izgradnja groblja, cesta i pješačkih staza, izgradnja rotora u Bistranskoj ulici, izgradnja Gospodarske zone Bistra, opremanje i uređenje dječjih igrališta te rekonstrukcija javne rasvjete.

Osim izgradnje, izdvojili smo sredstva za održavanje nerazvrstanih cesta, javnih i zelenih površina i javne rasvjete te za asfaltiranje cesta i javnih površina.

Općina Bistra i dalje ulaže značajna financijska sredstva za subvenciju komunalnog linijskog prijevoza putnika ( ZET ).

U planu nam je rekonstrukcija krovišta i uređenje potkrovlja na Društvenom domu Bukovje, izgradnja vodoopskrbnog sustava i sustava otpadnih voda, a također izdvojit ćemo sredstva za uređenje Društvenog doma na kamenolomu i za izgradnju nadstrešnice na Kulturnom centru.

Poticajnim mjerama poljoprivrednicima i gospodarstvenicima i donacijama udrugama u gospodarstvu i poljoprivredi stvaramo preduvjete za razvoj djelatnosti obiteljskih poljoprivrednih gospodarstava i stvaranje povoljnog poduzetničkog okruženja usmjerenih na razvoj poljoprivrede i gospodarstva na području Općine Bistra.

Ulaganje u obrazovanje djece i mladih od velike nam je važnosti stoga i ove godine izdvajamo sredstva za sufinanciranje troškova dječjih vrtića, osnovni i dodatni program osnovnoškolskog obrazovanja kroz nabavu radnih bilježnica i kroz sufinanciranje škole u prirodi, boravka u školi, natjecanja učenika te stipendije učenicima srednjih škola i stipendije studentima. Naše mlade želimo potaknuti na što veće zalaganje i trud na njihovom obrazovnom putu.

U 2024. godini započinjemo sa realizacijom najznačajnijeg kapitalnog projekta „Izgradnja Područnog vrtića Kapljica” u Poljanici Bistranskoj, kapaciteta za upis 4 grupe djece od navršenih godinu dana do polaska u osnovnu školu. Predviđeni troškovi izgradnje i opremanja novog vrtića iznose 2.544.751,44 eura. Planirani rok izgradnje Područnog vrtića Kapljica je kolovoz 2025. godine, kako bi u rujnu 2025. godine vrtić započeo s radom.

Razvojem sporta i rekreacije pokrećemo naše stanovnike. Nastojimo mladima omogućiti priliku za zdravijim životom zato ulažemo u Sportski centar Bistra, a donacijama sportskim društvima potičemo njihov daljnji rad.

Proračunom su obuhvaćene i socijalne potrebe građana. Osigurana su sredstva za pomoć obiteljima, kućanstvima i humanitarnim organizacijama.

Nastavljamo i sa projektom “Zaželi u Općini Bistra - faza III” koji uključuje 6 nezaposlenih žena, te 10 krajnjih korisnika odnosno starijih osoba i osoba u nepovoljnom položaju. Projekt koji se provodi na području Općine ima cilj uključivanje žena na tržište rada kroz zapošljavanje u lokalnoj zajednici kako bi se osnažio i unaprijedio njihov radni potencijal i smanjio rizik od siromaštva te ujedno potaknula socijalna uključenost i povećala razina kvalitete života krajnjih korisnika ( starijih i nemoćnih osoba ).

Očuvanje tradicije i kulture naše Općine od velike nam je važnosti, pa smo i ove godine značajna sredstva izdvojili za njegovanje sakralne baštine, donacije udrugama za njegovanje kulturne baštine te za uspostavu ustanove u kulturi „Ekomuzej Bistra“ na adresi Omladinska 26, Poljanica Bistranska.

Tradicionalno ćemo i u 2024. godini obilježavati Dane Bistre i organizirati razne manifestacije*.*

Dragi stanovnici Općine Bistra, izdvojili smo samo dio projekata koje želimo realizirati u 2024. godini.

Ukoliko mislite da je još nešto potrebno kako bismo poboljšali našu Općinu molimo Vas da nam na to ukažete.

Vaš Načelnik!

Danijel Drviš

**Što je proračun?**



Proračun je akt kojim se procjenjuju prihodi i primici te utvrđuju rashodi i izdaci za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine. Proračun nije statičan akt, već se sukladno Zakonu može mijenjati tijekom proračunske godine, odnosno donose se Izmjene i dopune proračuna.

**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna.

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine * ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine * ukupni rashodi iskazani prema funkcijskoj klasifikaciji |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi * ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S * obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja. |

**Proračunski korisnici:**



Proračunski korisnici su ustanove, tijela javne vlasti kojima je JLS osnivač ili suosnivač, a čije je financiranje većim dijelom iz proračuna svog osnivača ili suosnivača. Proračunski korisnici JLS mogu biti dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe…

Proračunski korisnici Općine Bistra su: Dječji vrtić Kapljica i Općinska knjižnica Bistra.

**Zakoni i sankcije:**



Sukladno Zakonu o Proračunu (»Narodne novine«, broj 144/21) Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je općinski načelnik. Općinski načelnik jedinice lokalne samouprave odgovoran je za zakonito i pravilno planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine.

Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a Općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.

Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

Ako do isteka roka privremenog financiranja nije donesen proračun u jedinici u kojoj je općinski načelnik koji nema zamjenika onemogućen u obavljanju svoje dužnosti, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi predstavničko tijelo na prijedlog privremenog zamjenika općinskog načelnik iz članka 43.a Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20).

**UKUPAN PRORAČUN, ODNOSNO UKUPNI PRIHODI I PRIMICI, KAO I RASHODI I IZDACI, OPĆINE BISTRA ZA 2024. GODINU, PLANIRANI SU U IZNOSU OD 7.500.973,00 EURA.**

**PRIHODI I PRIMICI**

**Prihodi poslovanja** Općine Bistra za 2024. godinu planirani su u iznosu od 5.837.613,00 eura, a čine ih **prihodi od poreza** planirani u iznosu od 3.251.146,00 eura, **pomoći iz inozemstva i od subjekata unutar općeg proračuna** planirani su u iznosu od 941.682,00 eura, **prihodi od imovine** u iznosu od 137.705,00 eura, **prihodi od upravnih i administrativnih pristojbi, pristojbi po posebnim propisima i naknada** planirani u iznosu od 1.409.420,00 eura, **prihodi od prodaje proizvoda i robe te pruženih usluga i prihodi od donacija** planirani u iznosu od 95.310,00 eura, **kazne, upravne mjere i ostali prihodi** planirani u iznosu od 2.350,00 eura, dok su **prihodi od prodaje nefinancijske imovine** planirani u iznosu od 790.000,00 eura (za prihode od prodaje proizvedene dugotrajne imovine).

**Primici od financijske imovine i zaduživanja** planirani u iznosu od 710.000,00 eura.

**Rezultat poslovanja (raspoloživa sredstva iz prethodnih godina)** planiran u iznosu od 163.360,00 eura.

|  |  |  |  |  |  |
| --- | --- | --- | --- | --- | --- |
| **PRIHODI I PRIMICI** | **IZVRŠENJE 2022.** | **PLAN**  **2023.** | **PLAN**  **2024.** | **PROJEKCIJE 2025.** | **PROJEKCIJE 2026.** |
| **6 Prihodi poslovanja** | **4.268.498,54** | **6.940.613,00** | **5.837.613,00** | **5.986.760,00** | **6.379.684,00** |
| **61** Prihodi od poreza | 2.399.795,54 | 3.285.315,46 | 3.251.146,00 | 3.480.671,00 | 3.747.921,00 |
| **63** Pomoći iz inozemstva i od subjekata unutar općeg proračuna | 902.602,93 | 2.051.753,66 | 941.682,00 | 949.804,00 | 1.028.343,00 |
| **64** Prihodi od imovine | 112.255,79 | 125.690,00 | 137.705,00 | 137.705,00 | 141.810,00 |
| **65** Prihodi od upravnih i administrativnih pristojbi, pristojbi po posebnim propisima i naknada | 782.450,01 | 1.352.229,74 | 1.409.420,00 | 1.319.420,00 | 1.360.920,00 |
| **66** Prihodi od prodaje proizvoda i robe te pruženih usluga, prihodi od donacija te povrati po protestira | 70.421,52 | 122.292,94 | 95.310,00 | 96.810,00 | 98.290,00 |
| **68** Kazne, upravne mjere i ostali prihodi | 972,75 | 2.820,00 | 2.350,00 | 2.350,00 | 2.400,00 |
| **7 Prihodi od prodaje nefinancijske imovine** | **206.086,56** | **468.200,00** | **790.000,00** | **600.000,00** | **400.000,00** |
| **71** Prihodi od prodaje neproizvedene dugotrajne imovine | 206.086,56 | 468.200,00 | 790.000,00 | 600.000,00 | 400.000,00 |
| **8 Primici od financijske imovine i zaduživanja** | **41.679,52** | **682.510,38** | **710.000,00** | **1.122.000,00** | **0,00** |
| **84** Primici od zaduživanja | 41.679,52 | 682.510,38 | 710.000,00 | 1.122.000,00 | 0,00 |
| **9 Vlastiti izvori** | **372.825,30** | **663.593,57** | **163.360,00** | **63.310,00** | **63.310,00** |
| **92** Rezultat poslovanja | 372.825,30 | 663.593,57 | 163.360,00 | 63.310,00 | 63.310,00 |

|  |  |  |  |  |  |
| --- | --- | --- | --- | --- | --- |
| **RASHODI I IZDACI** | **IZVRŠENJE 2022.** | **PLAN**  **2023.** | **PLAN**  **2024.** | **PROJEKCIJE 2025.** | **PROJEKCIJE 2026.** |
| **3 Rashodi poslovanja** | **3.536.975,86** | **5.407.140,28** | **4.642.138,00** | **5.036.778,00** | **5.114.689,00** |
| **31** Rashodi za zaposlene | 895.936,67 | 1.054.373,78 | 1.266.550,00 | 1.407.560,00 | 1.615.997,00 |
| **32** Materijalni rashodi | 1.934.213,72 | 3.082.410,50 | 2.358.047,00 | 2.540.823,00 | 2.637.360,00 |
| **34** Financijski rashodi | 69.475,20 | 86.010,00 | 70.410,00 | 96.635,00 | 80.755,00 |
| **35** Subvencije | 16.377,94 | 42.000,00 | 82.000,00 | 30.000,00 | 24.500,00 |
| **36** Pomoći dane u inozemstvo i unutar općeg proračuna | 85.814,85 | 101.160,00 | 125.850,00 | 125.450,00 | 123.950,00 |
| **37** Naknade građanima i kućanstvima | 52.162,04 | 77.130,00 | 80.200,00 | 85.200,00 | 92.500,00 |
| **38** Ostali rashodi | 482.995,44 | 964.056,00 | 659.081,00 | 751.110,00 | 539.627,00 |
| **4 Rashodi za nabavu nefinancijske imovine** | **913.588,73** | **3.222.655,47** | **2.309.425,00** | **2.522.632,00** | **1.428.850,00** |
| **41** Rashodi za nabavu neproizvedene dugotrajne  imovine | 6.932,31 | 22.640,00 | 22.640,00 | 7.000,00 | 0,00 |
| **42** Rashodi za nabavu proizvedene dugotrajne imovine | 875.687,17 | 3.031.115,47 | 2.134.035,00 | 2.003.632,00 | 1.111.850,00 |
| **45** Rashodi za dodatna ulaganja na nefinancijskoj imovini | 30.969,25 | 168.900,00 | 152.410,00 | 512.000,00 | 317.000,00 |
| **5 Izdaci za financijsku imovinu i otplate zajmova** | **152.169,48** | **124.610,00** | **549.410,00** | **212.660,00** | **299.455,00** |
| **54** Izdaci za otplatu glavnice primljenih kredita i zajmova | 152.169,48 | 124.610,00 | 549.410,00 | 212.660,00 | 299.455,00 |

**Rashodi poslovanja**

**Rashodi poslovanja Općine Bistra za 2024. godinu planirani su u iznosu od 4.642.138,00 eura, a čine ih:**

1. Rashodi za zaposlene planirani u iznosu od 1.266.550,00 eura,
2. Materijalni rashodi planirani u iznosu od 2.358.047,00 eura,
3. Financijski rashodi planirani u iznosu od 70.410,00 eura,
4. Subvencije planirane u iznosu od 82.000,00 eura,
5. Pomoći dane u inozemstvo i unutar općeg proračuna planirane u iznosu od 125.850,00 eura,
6. Naknade građanima i kućanstvima na temelju osiguranja i druge naknade planirane u iznosu od 80.200,00 eura,
7. Ostali rashodi planirani u iznosu od 659.081,00 eura.

**Rashodi za nabavu nefinancijske imovine**

**Rashodi za nabavu nefinancijske imovine planirani u iznosu od 2.309.425,00 eura, a čine ih:**

1. Rashodi za nabavu neproizvedene dugotrajne imovine planirani u iznosu od 22.640,00 eura,
2. Rashodi za nabavu proizvedene dugotrajne imovine planirani u iznosu od 2.134.035,00 eura,
3. Rashodi za dodatna ulaganja na nefinancijskoj imovini planirani u iznosu od 152.750,00 eura.

**Izdaci za financijsku imovinu i otplate zajmova planirani u iznosu od 549.410,00 eura**

Izdaci za otplatu glavnice primljenih kredita i zajmova Općine Bistra za 2024. godinu planirani su u iznosu od 549.410,00 eura.

**PRORAČUNSKE KLASIFIKACIJE**

Prihodi, primici, rashodi i izdaci proračuna i financijskog plana iskazuju se prema proračunskim klasifikacijama. Sukladno Pravilniku o proračunskim klasifikacijama (»Narodne novine«, broj 26/10, 120/13 i 01/20) proračunske klasifikacije jesu:

* + **Organizacijska klasifikacija** sadrži povezane i međusobno usklađene (hijerarhijski i s obzirom na odnose prava i odgovornosti) cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve,
  + **Programska klasifikacija** sadrži rashode i izdatke iskazane kroz aktivnosti i projekte, koji su povezani u programe temeljem zajedničkih ciljeva,
  + **Funkcijska klasifikacija** sadrži rashode razvrstane prema njihovoj namjeni,
  + **Ekonomska klasifikacija** sadrži prihode i primitke po prirodnim vrstama te rashode i izdatke prema njihovoj ekonomskoj namjeni,
  + **Lokacijska klasifikacija** sadrži rashode i izdatke razvrstane za Republiku Hrvatsku i za inozemstvo,
  + **Izvori financiranja** sadrže prihode i primitke iz kojih se podmiruju rashodi i izdaci određene vrste i namjene.

Proračun Općine Bistra sastoji se od razdjela, glava i programa. Programi se sastoje od aktivnosti i projekata (kapitalni i tekući projekti).

**OPIS POSEBNOG DIJELA PRORAČUNA**

**RAZDJEL 001 OPĆINSKO VIJEĆE – 33.000,00 EURA**

**GLAVA 00101 OPĆINSKO VIJEĆE – 33.000,00 EURA**

**Program 1001 Program rada predstavničkog tijela – 33.000,00 eura, od toga:**

Za redovan rad Općinskog vijeća izdvaja se 17.010,00 eura i za obilježavanje Dana Općine Bistra 15.990,00 eura.

**RAZDJEL 002 OPĆINSKI NAČELNIK – 148.790,00 EURA**

**GLAVA 00201 OPĆINSKI NAČELNIK – 148.790,00 EURA**

**Program 1002 Program rada općinskog načelnika – 66.030,00 eura, od toga:**

Za redovan rad Općinskog načelnika izdvaja se 51.030,00 eura i za proračunsku pričuvu 15.000,00 eura.

**Program 1003 Pokroviteljstva i obljetnice – 82.760,00 eura, od toga:**

Za obilježavanje Dana Bistre izdvaja se 45.000,00 eura, za publikaciju 25. obljetnice Općine Bistra 12.060,00 eura, za manifestacije 15.000,00 eura, za sponzorstva 5.000,00 eura i za suvenire 5.700,00 eura.

**RAZDJEL 003 JEDINSTVENI UPRAVNI ODJEL - 7.319.183,00 EURA**

**GLAVA 00301 JEDINSTVENI UPRAVNI ODJEL – 4.857.293,00 EURA**

**Program 1006 Program rada Jedinstvenog upravnog odjela – 570.620,00 eura, od toga:**

Za promidžbu i informiranje planirano je 34.000,00 eura i za rashode za zaposlene, materijalne i financijske rashode planirano je 536.620,00 eura.

**Program 1007 Krediti i zajmovi – 482.000,00 eura, od toga:**

Za otplate kredita i kamata planirano je 482.000,00 eura.

**Program 1010 Predškolski odgoj – 38.600,00 eura, od toga:**

Za sufinanciranje troškova ostalih dječjih vrtića izdvaja se 38.600,00 eura.

**Program 1011 Osnovno, srednje i visoko školsko obrazovanje – 132.450,00 eura, od toga:**

Za osnovni program osnovnoškolskog obrazovanja ( sufinanciranje nabave radnih bilježnica ) planira se 39.000,00 eura, za dodatni program osnovnoškolskog obrazovanja ( sufinanciranje škole u prirodi, natjecanja učenika, boravak u školi i dr. ) 80.350,00 eura, za srednjoškolsko obrazovanje ( stipendije ) 4.000,00 eura, za visokoškolsko obrazovanje ( stipendije ) 5.000,00 eura.

Za kapitalna ulaganja u osnovnoškolsko obrazovanje planirano je 4.100,00 eura.

**Program 1015 Kultura i sakralna baština – 52.660,00 eura, od toga:**

Za njegovanje sakralne baštine izdvaja se 14.400,00 eura, za donacije udrugama za njegovanje kulturne baštine 29.500,00 eura, za naknade članovima povjerenstva 2.300,00 eura, za projekt „Obnova zgrade stare škole i kulturno – turistička revitalizacija kroz ITU mehanizam – Ekomuzej Bistra“ 1.460,00 eura ( završetak projekta u siječnju 2024. godine ) i za ljetnu pozornicu ( projektna dokumentacija ) 5.000,00 eura.

**Program 1017 Razvoj sporta i rekreacije – 322.500,00 eura, od toga:**

Za donacije sportskim društvima ( Zajednica sportskih udruga Općine Bistra ) izdvaja se 119.500,00 eura i za kapitalna ulaganja u Sportski centar Bistra ( izgradnja pomoćnog igrališta ) 203.000,00 eura.

**Program 1018 Socijalna skrb i zdravstvena zaštita – 192.467,00, od toga:**

Za pomoć obiteljima, kućanstvima i humanitarnim organizacijama ( naknade građanima i kućanstvima u novcu i naravi, uskrsnice i božićnice umirovljenicima, pomoći za novorođenu djecu, financiranje troškova stanovanja, financiranje troškova poštarine za kom. naknadu i naknadu za uređenje voda ) planira se 75.780,00 eura, za naknade članovima povjerenstva 300,00 eura i za donacije udrugama u socijalnoj skrbi i zdravstvenoj zaštiti 13.900,00 eura.

Za program rada Vijeća za prevenciju izdvaja se 1.400,00 eura, za veterinarske usluge 3.100,00 eura i za projekt „Zaželi u Općini Bistra – faza III“ 97.987,00 eura.

**Program 1021 Izgradnja komunalne infrastrukture – 904.756,00 eura, od toga:**

Za izgradnju groblja planira se 101.291,00 eura, za izgradnju cesta i pješačkih staza 513.150,00 eura i za izgradnju Gospodarske zone Bistra 252.065,00 eura.

Za rekonstrukciju javne rasvjete izdvaja se 18.250,00 eura i dječja igrališta 20.000,00 eura.

**Program 1022 Održavanje komunalne infrastrukture – 1.481.670,00 eura, od toga:**

Za deratizaciju i dezinsekciju izdvaja se 25.000,00 eura, za zbrinjavanje životinja 15.000,00 eura, za stručni nadzor 13.700,00 eura, za subvenciju prijevoza ( ZET i ostali prijevoznici ) 600.000,00 eura, za projektiranje 1.000,00 eura i za opremu za javne površine 1.000,00 eura.

Za održavanje nerazvrstanih cesta, javnih i zelenih površina izdvaja se 97.970,00 eura, za javnu rasvjetu 77.300,00 eura, za asfaltiranje cesta i javnih površina 148.700,00 eura i za reciklažno dvorište 2.000,00 eura.



**Program 1023 Zaštita okoliša – 10.000,00 eura, od toga:**

Za gospodarenje otpadom izdvaja se 10.000,00 eura.

**Program 1031 Program gradnje i održavanja komunalnih vodnih građevina – 268.110,00 eura, od toga:**

Za izgradnju vodoopskrbnog sustava izdvaja se 117.940,00 eura i za izgradnju sustava otpadnih voda 150.170,00 eura.

**Program 1027 Prostorno uređenje i izgradnja općine – 68.850,00 eura, od toga:**

Za geodetsko-katastarske usluge izdvaja se 33.150,00 eura, za kapitalna ulaganja u prostorno – plansku dokumentaciju 13.000,00 eura, za izgradnju Općinskog centra 20.000,00 eura, za žičaru Sljeme – Bistra 1.350,00 eura i za urbanu komasaciju 1.350,00 eura.

**Program 1030 Upravljanje imovinom – 171.900,00 eura, od toga:**

Za održavanje objekata i zgrada izdvaja se 49.500,00 eura, za održavanje postrojenja i opreme 10.300,00 eura, za ulaganje u opremu Općine 36.100,00 eura i za nekretnine u vlasništvu Općine 17.000,00 eura.

Za rekonstrukciju krovišta i uređenje potkrovlja na Društvenom domu Bukovje 20.000,00 eura, za izgradnju nadstrešnice 24.000,00 eura i za Društveni dom na kamenolomu 15.000,00 eura.

**Program 1024 Jačanje gospodarstva – 10.600,00 eura, od toga:**

Za razvoj gospodarstva izdvaja se 3.800,00 eura, za donaciju udrugama u gospodarstvu 6.500,00 eura i za naknade članovima povjerenstva 300,00 eura.

**Program 1025 Subvencije i kapitalne pomoći trgovačkim društvima – 40.000,00 eura, od toga:**

Za kapitalne pomoći trgovačkim društvima izdvaja se 40.000,00 eura.

**Program 1032 Potpora poljoprivredi – 23.000,00 eura, od toga:**

Za poticajne mjere u poljoprivredi izdvaja se 23.000,00 eura.

**Program 1026 Organiziranje i provođenje zaštite i spašavanja – 87.110,00 eura, od toga:**

Za civilnu zaštitu izdvaja se 7.900,00 eura, za protupožarnu zaštitu 78.330,00 eura i za zaštitu i spašavanje 880,00 eura.

**GLAVA 00302 DJEČJI VRTIĆ KAPLJICA – 2.360.240,00 EURA**

**Program 1009 „Dječji vrtić Kapljica“ – 2.360.240,00 eura, od toga:**

Općina Bistra za financiranje redovne djelatnosti Dječjeg vrtića izdvaja se 819.205,00 eura, za uređenje okoliša izdvaja se 3.000,00 eura, za kapitalna ulaganja u opremu vrtića 5.000,00 eura i za projekt Izgradnja Područnog vrtića Kapljica 1.138.000,00 eura. Ostali prihodi za financiranje redovne djelatnosti vrtića ( prihodi za posebne namjene, vlastiti prihodi, pomoći i donacije ) iznose 395.035,00 eura.



**GLAVA 00303 OPĆINSKA KNJIŽNICA BISTRA – 83.650,00 EURA**

**Program 1016 „Općinska knjižnica Bistra“ – 83.650,00 eura, od toga:**

Za financiranje redovne djelatnosti Općinske knjižnice Bistra, Općina Bistra izdvaja 59.690,00 eura i za kapitalna ulaganja u opremu i knjige 5.310,00 eura. Ostali prihodi knjižnice za redovno financiranje i nabavu knjiga iznose 18.650,00 eura, a odnose se na vlastite prihode, prihode za posebne namjene, pomoći i donacije.



**GLAVA 00304 EKOMUZEJ BISTRA – 18.000,00 EURA**

**Program Ekomuzej 3033 „Ekomuzej Bistra“ – 18.000,00 eura, od toga:**

Za financiranje redovne djelatnosti Ekomuzeja, Općina Bistra izdvaja 17.500,00 eura. Vlastiti prihodi planirani su u iznosu od 500,00 eura ( jer je planirano otvorenje Ekomuzeja krajem 2024. godine ).